РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/283-15

24. јун 2015. године

Б е о г р а д

З А П И С Н И К

119. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 24. ЈУНА 2015. ГОДИНЕ

Седница је почела у 18,10 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Жарко Мићин, Мујо Муковић, заменик члана Верољуба Арсића, Живан Ђуришић, заменик члана Драгана Николића, Јасмина Обрадовић, заменик члана Биљане Пантић Пиље, Бранка Јанковић, Светислав Вукмирица, Војислав Вујић, заменик члана Петра Петровића, Неђо Јовановић и Тања Томашевић Дамњановић.

Седници нису присуствовали чланови Одбора: Жарко Обрадовић, Драган Половина, Мирко Чикириз, Гордана Чомић, Балинт Пастор, Весна Бесаровић и проф. др Јанко Веселиновић, као ни њихови заменици.

 На основу члана 165. Пословника, Народна скупштина је у Дану за гласање застала са одлучивањем, због усвајања амандмана и затражила да се састану Одбор за финансије, републички буџет и контролу трошења јавних средстава и Одбор за уставна питања и законодавство.

 Пошто је председник Одбора прочитао дневни ред, Одбор је једногласно (са 10 гласова за) усвојио следећи:

Д н е в н и р е д :

 1. Разматрање амандмана на Предлог закона о изменама и допунама Закона о акцизама, који је поднео Одбор за финансије, републички буџет и контролу трошења јавних средстава.

 Тачка дневног реда. Разматрање амандмана на Предлог закона о изменама и допунама Закона о акцизама, који је поднео Одбор за финансије, републички буџет и контролу трошења јавних средстава.

Одбор је у складу са чланом 165. Пословника Народне скупштине размотрио амандман који је на члан 4. Предлога закона о изменама и допунама Закона о акцизама, поднео Одбор за финансије, републички буџет и контролу трошења јавних средстава и сматра да је амандман у складу са Уставом и правним системом Републике Србије.

Одбор је једногласно донео одлуку. (са 10 гласова за).

За известиоца Одбора на седници Народне скупштине одређен је председник Одбора.

 Седница је завршена у 18,17 часова.

 Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић